**Zápisnica**

**z 2. pracovného stretnutia Komisie pre výstavbu a regionálny rozvoj OcÚ Dulova Ves konaného dňa 18.12.2018**

**Prítomní**: 1. PaedDr. Alena Ňachajová PhD., predsedníčka komisie, poslanec OZ

2. Ing. Barbora Ježíková, starostka obce Dulova Ves

3. Katarína Jakubiková, členka komisie, poslanec OZ

4. Mgr. Lukáš Onofrej, člen komisie

5. Ing. Ján Seman, hlavný kontrolór

6. František Ivanecký, člen komisie, poslanec OZ

7. Ing. Tomáš Dzurenda,, člen komisie, poslanec OZ

8. Ing. Jozef Šoltis, člen komisie

**Absentujúci:** 1. Marián Spišák, člen komisie, poslanec OZ,

1. Mgr. Martin Bednár, člen komisie, poslanec OZ
2. Stanislav Leško, člen komisie, poslanec OZ

**Program:** 1. Otvorenie

2. Revitalizácia zóny pri OcÚ – diskusia k predkladanému projektovému

zámeru

3. Návrh pre prípravu a odoslanie oficiálnej žiadosti obce Dulova Ves

pre odkúpenie pozemkov za symbolickú sumu pod miestnymi

komunikáciami a chodníkmi v časti Vlčie Doly adresovanej

developerovi DVD Group.

4. Návrh a odsúhlasenie vianočnej výzdoby v areáli OcÚ Dulova Ves

5. Chodník Košariská – prehodnotenie PD pre potreby MAS

6. Materská škola – návrh na posúdenie technického stavu osobou

odborne spôsobilou pre tieto úkony pred predložením projektu

7. Prerokovanie Plánu (zoznamu) aktivít obecného zastupiteľstva obce

Dulova Ves v dlhodobom horizonte, návrhy pre jeho časovú

a finančnú realizáciu

8. Návrh a príprava náležitostí potrebných pre prípravu pozemkov pre

kompostáreň v areáli bývaleho poľnohospodárskeho družstva

9. Oboznámenie stavu s rekonštrukciou web-stránky obce Dulova Ves

10. Kolaudácia cykloželezničky – príprava na kolaudáciu v spolupráci

s mestom Prešov – technické podmienky

11. Záver

**K bodu č. 1. Otvorenie**

Zasadnutie komisie otvorila predsedníčka komisie Alena Ňachajová privítaním prítomných. Hlavným cieľom v poradí druhého stretnutia Komisie pre výstavbu a regionálny rozvoj bolo prerokovanie Plánu (zoznamu) úloh obecného zastupiteľstva obce Dulova Ves v dlhodobom horizonte.

**K bodu č. 2. Revitalizácia zóny pri OcÚ**

Projektový zámer revitalizácie zóny pri Obecnom úrade Dulova Ves je momentálne kvôli deadline výzvy prioritou. Predsedníčka komisie upozornila na nedostatky v zmluve o dielo zo strany zhotoviteľa projektovej dokumentácie (súčasť príloh Žiadosti o nenávratný finančný príspevok), ktorá v cene neuvádza dohodnutý návrh v 3D formáte a taktiež plagát vo formáte A3 laminovaný, pre potreby informovanosti obyvateľov obce o projekte. Predsedníčka komisie zároveň vyzvala starostku pre zjednanie nápravy.

**K bodu č. 3. Návrh žiadosti pre odkúpenie pozemkov v časti Vlčie Doly**

Na základe osobného stretnutia so štatutárnym zástupcom DVD Group a následnej konzultácie s p. Onofrejom predsedníčka komisie podala návrh na podanie žiadosti o odkúpenie pozemkov za symbolickú cenu developerskej spoločnosti DVD Group, z dôvodu údržby a dokončenia infraštruktúry chodníkov a komunikácií.

**K bodu č. 4. Vianočná výzdoba**

Členovia komisie na návrh poslankyne p. Jakubikovej odsúhlasili nákup vianočnej výzdoby do sumy 1000 EUR, ktorá je umiestnená pri OcÚ. Nákup vianočnej výzdoby bude v ďalších rokoch postupovať a výzdoba bude umiestnená taktiež v nových častiach obce.

**K bodu č. 5. Chodník Košariská – PD predložená pre žiadosť o NFP z** **MAS**

Následne, po osobnej konzultácii s p. Mularčíkovou, projektovou manažérkou MAS, ktorej členom je i obec Dulova Ves predsedníčka komisie informovala zúčastnených o ďalších možnostiach získania finančných prostriedkov z programu IROP. Pôvodne bolo prioritou, následne po rekonštrukcii materskej školy aj vybudovanie oplotenia okolo obecného cintorína. P. Jakubikova, navrhla zmenu na transformáciu uvedenej priority, ktorú je obec schopná zabezpečiť z vlastných zdrojov na získanie financií z programu IROP pre vybudovanie chodníka v časti Košariská.

P. Onofrej už na 1. stretnutí komisie informoval o jestvujúcej projektovej dokumentácii potrebnej pre vybudovanie chodníka. Predpokladom pre možné financovanie tejto aktivity sú zmeny, ktoré pravdepodobne budú odsúhlasené pre MAS, avšak na konečné rozhodnutie bude potrebné počkať. P. Mularčíková bude o možnej zmene informovať v predstihu, pred vyhlásením výzvy, p. Onofrej zabezpečí prepracovanie projektovej dokumentácie do podoby, ktorá možní obci uchádzať sa o financie z IROP.

**K bodu č. 6. Materská škola – prepracovanie PD**

Vzhľadom na to, že rekonštrukcia materskej školy je prioritným projektom obce v rámci výzvy IROP, projektových zámerov MAS sa členovia komisie dohodli na spoločnom postupe pred podaním projektového zámeru obce.

Návrh na osobu odborne spôsobilú, ktorá posúdi momentálny technický stav a možnosti rekonštrukcie všetci členovia komisie odsúhlasili.

Následne, po tomto stanovisku p, starostka Ježíková požiada projektanta o výber a prepracovanie časti jestvujúcej projektovej dokumentácie potrebnej ku predloženiu projektového zámeru v rámci vyhlásenej výzvy.

**K bodu č. 7. Plán (zoznam) aktivít**

P. Onofrej predložil komisii návrh zoznamu aktivít a projektov, kde postupne po jednotlivých častiach špecifikoval jednotlivé aktivity/projekty, náklady na ich realizáciu, zadefinoval z toho vyplývajúce úlohy, personálnu zodpovednosť za splnenie úloh. Členovia komisie reagovali postupne na predložené návrhy a spoločne vytvárali portfólio. Zároveň sa dohodli na postupnom dopĺňaní informácií.

**K bodu č. 8. Kompostáreň**

Predsedníčka komisie pre Výstavbu a regionálny rozvoj už na 1.stretnutí komisie predložila návrh na možnosť vybudovania obecnej kompostárne z finančných zdrojov EÚ. Projekt si vyžaduje náležitú prípravu, ktorá začína prípravou vhodného pozemku, následne projektovou dokumentáciou a nakoniec prípravou Žiadosti o nenávratný finančný príspevok vrátane potrebných príloh. Predsedníčka komisie požiadala osobne úrad životného prostredia v Prešove o konkrétne informácie spojené s vyjadrením súhlasu a predpokladu realizácie projektu. P. Jakubikova v dohľadnej dobe preskúma a vyhodnotí možnosti získania pozemkov pre výstavbu kompostárne. Kompostáreň má význam z hľadiska blízkej budúcnosti, nakoľko transformácia zákonov s odpadmi prináša aj zmeny v likvidácii BRKO. Uvedený návrh smeruje k šetreniu financií pre jeho likvidáciu a v budúcnosti aj pre získanie financií získaných zhodnocovaním uvedených odpadov, taktiež nákupu potrebnej techniky s ním spojenej v celkovom objeme 5% celkových nákladov projektu.

**K bodu č. 9. Web – rekonštrukcia+ vytvorenie diskusného fóra**

Rekonštrukciu web-stránky obce Dulova Ves rieši predsedníčka komisie

so spravujúcou spoločnosťou priebežne. Predložené návrhy na modernizáciu web-stránky vrátane vytvorenia diskusného fóra pre všetkých obyvateľov obce bude spracovávať provider v krátkodobom časovom horizonte. P. Dzurenda bude adminom stránky, bude registrovať diskutérov a zároveň moderovať diskusie, vyhodnocovať výsledky prieskumov a pod.

**K bodu č. 10. Kolaudácia cykloželezničky – odložený termín**

Po telefonickom rozhovore s p. Vrteľovou (MsÚ Prešov) predsedníčka komisie informovala zúčastnených o preložení termínu kolaudácie cykloželezničky. Kolaudácia je významná pre obec Dulova Ves z hľadiska prevzatia konkrétnych úloh, preto je potrebná diskusia a dohovor s mestom Prešov ako zhotoviteľom stavby.

Predsedníčka komisie navrhuje na kolaudácii stavby okrem účasti starostky aj prítomnosť aspoň 2 členov Komisie pre výstavbu a regionálny rozvoj.

**K bodu č. 11. Záver**

Záverečné stanoviská komisie:

1. Príprava a predloženie projektového zámeru revitalizácie zóny OcÚ Dulova Ves
2. Príprava a distribúcia žiadosti o odkúpenie pozemkov pre tvorbu infraštruktúry v časti Vlčie Doly.
3. Zakúpenie a inštalácia vianočnej výzdoby v obci Dulova Ves
4. Sledovanie zmien v rámci MAS pre potreby predloženia zámeru vybudovania chodníka v časti Košariská
5. Posúdenie technického stavu materskej školy osobou odborne spôsobilou
6. Tvorba plánu (zoznamu) úloh pre nasledujúce obdobie
7. Príprava pozemkov pre kompostáreň
8. Rekonštrukcia web stránky v krátkodobom horizonte
9. Cykloželeznička – príprava na kolaudáciu, zostavenie 3 člennej komisie.

**ÚLOHY:**

1. Príprava podkladov a podanie žiadosti – revitalizácia parku – obec – 9.1.2019
2. Analýza PD a tech. stavu, konzultácia s KDI – cesty Vlčie doly – Onofrej, Nachajová – 31.1.2019
3. Podanie žiadosti – rekonštrukcia strechy MŠ – obec
4. Chodník popri št. ceste III. triedy – Vlčie Doly – Košariská – podanie žiadosti - obec
5. Napojenie na cyklochodník - jednanie s urbárom, podmienky nájomnej zmluvy – obec – 31.1.2019
6. Chodník Záborske – technické riešenie od projektanta – Onofrej – 31.1.2019
7. Kompostáreň – analýza majetkových vzťahov na bývalom družstve – Jakubíková – 31.1.2019
8. Vodovod /domy za ihriskom – objednanie PD pre SP – obec – 31.1.2019
9. MHD – Zabezpečenie ponuky od DPMP – obec – 31.1.2019
10. Zabezpečenie 3CP na posudok obecných budov – Onofrej – 31.1.2019
11. Zabezpečenie CP na vodovod a kanalizáciu do domu smútku – obec – 31.1.2019
12. Pošta – žiadosť o zmenu otváracích hodín – obec – 31. 1. 2019

**Príloha č. 1 – Zoznam aktivít/projektov pre obecné zastupiteľstvo v dlhodobom horizonte, zároveň slúžiaci pre predloženie doplnenia PHSR a ÚP.**

V Dulovej Vsi, dňa 25.12.2018

Zapísal: Mgr. Lukáš Onofrej, zapisovateľ komisie

PaedDr. Alena Ňachajová, PhD.

predseda komisie